Barskoon

Barskoon (kirg. Барскоон) on kylä ja samannimisen maalaiskunnan hallinnollinen keskus Ysyk-Kölin alueen Žeti-Ögüzin piirissä Kirgisiassa. Se sijaitsee Barskoonjoen varrella Ysyk-Kölin etelärannalla 40 kilometriä piirin keskuksesta Kyzyl-Suusta lounaaseen. Kylässä oli arviolta 8 927 ja kunnassa 15 507 asukasta vuonna 2025. Vuonna 1911 perustetun kylän pääelinkeinot ovat maanviljely ja karjanhoito. Sen eteläpuolella on Teskei Alatoon läpäisevä Barskoonjoen rotko, jonka kautta kulkee tie Kumtörin kultakaivokselle ja alueen eteläosiin. Rotko on vesiputouksineen suosittu retkeilykohde. Barskoon (Barskan, Barshan) oli keskiajalla Silkkitien varrella sijainnut kaupunki, josta oli kotoisin kielitieteilijä Mahmud al-Kašgari. Lähteet